《又题雨山所藏黄石斋文治论卷子》
清代·郑孝胥

尼山论人先史鱼，有道无道直如矢。石斋可与史鱼匹，毕生不屈得其死。

奇哉斯人乃多艺，文辞书画皆绝美。迂僻疑当含瓦石，广平梅花定何理。

忍盦昔藏泼墨卷，莲叶戏蟹半入水。《孝经序论》杂骈散，蔡夫人书犹可喜。

忍盦久亡不可见，今见此捲毛发起。雨山端人能宝此，殷勤使我题纸尾。

我与石斋虽乡里，亡国则同他无似。略谈文字尚难追，北山遗臣谁敢比？

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。